MAJOR เจอพิษโควิดเล่นงาน ฉุดไตรมาส 2 พลิกขาดทุน 475.02 ลบ.
MAJOR เจอพิษโควิดเล่นงาน ฉุดไตรมาส 2 พลิกขาดทุน 475.02 ลบ.
MAJOR เจอพิษโควิดเล่นงาน ฉุดไตรมาส 2 พลิกขาดทุน 475.02 ลบ.
10 ส.ค. 2563

บริษัท เมเจอร์ ซีนีเพล็กซ์ กรุ้ป จำกัด (มหาชน) หรือ MAJOR รายงานผลการดำเนินงานไตรมาส 2/63 สิ้นสุดวันที่ 30 มิ.ย.63 ดังนี้

ทั้งนี้ผลการดำเนินงานในไตรมาสดังกล่าวพลิกขาดทุน เนื่องจากบริษัทฯมีรายได้รวมจำนวน 208 ล้านบาท ประกอบด้วย รายได้จากการให้บริการ จำนวน 148 ล้านบาท รายได้จากการขายจำนวน 60 ล้านบาท เมื่อเปรียบเทียบกับช่วงเวลาเดียวกันของปีก่อนหน้าบริษัทฯมีรายได้ลดลงจำนวน 2,964 ล้านบาท หรือร้อยละ 93
โดยสาเหตุมาจากการปิดดำเนินการกิจการต่างๆ ของบริษัทเป็นการชั่วคราว จากสถานการณ์การแพร่ระบาดของโรคติดเชื้อไวรัส COVID-19 และกลับมาเปิดให้ดำเนินการเมื่อวันที่ 1 มิถุนายน 2563 ซึ่งผลกระทบดังกล่าว ส่งผลต่อรายได้ของบริษัทฯ อย่างมีนัยสำคัญ สืบเนื่องจากการเลื่อนกำหนดการฉายของภาพยนตร์ต่างประเทศ และภาพยนตร์ส่วนใหญ่ที่เข้าฉายเป็นภาพยนตร์ขนาดเล็ก ประกอบกับจำนวนเรื่องที่ฉายลดลงอย่างมาก
 